Smedstua

Smedstua er et strøk beliggende på en tidligere gård like vest for Stovner i bydel Stovner i Oslo. Området ligger ved Østre Aker vei med Haugenstua på sørsiden av denne. Det er preget av lave boligblokker og de gamle gårdsbygningene. Mot vest ligger Nedre Rommen med flater for idrettsaktiviteter.

Smedstua gård var opprinnelig en husmannsplass under Nedre Stovner gård, som forholdsvis tidlig ble skilt ut som eget bruk. Gården ligger på høyden over det som i dag omtales som strøket Smedstua. Hovebygget er i sveitserstil fra siste del av 1800-tallet med stiltypisk tak og krysspostvinduer. Bygget er siden overtatt av Oslo kommune og nyttes som barnehage. Gårdens stabbur brant i 1995, men bygget opp igjen.

Oslo Voksenopplæring Smedstua ligger mot øst sammen med Haugenstua skole, like ved Stovner Stadion.

Innbyggertallet i grunnkretsen Smedstua siden 2000:
 2000  2005 2010 2015 2020 2025 1296 1321 1390 1477 1449 1497

 Referanser 
Smedstua på Norgeskart.no fra Statens kartverk, besøkt 8. juli 2025

 Eksterne lenker 
 Kunstvandring på Smedstua & Haugenstua

Kategori:Strøk i Oslo
Kategori:Gårder i Oslo
Kategori:Bydel Stovner